John F. Kennedy

John Fitzgerald Kennedy, Sr. (bet ganet d'an 29 a viz Mae 1917 ha bet muntret d'an 22 a viz Du 1963 e Dallas) zo bet 35 Prezidant Stadoù-Unanet Amerika. Ezel eus ar Strollad Demokratel e oa, ha dilennet e voe evel prezidant yaouankañ ar vro e 1960. Kemer a reas e garg d'an 20 a viz Genver 1961, betek e varv. E-pad tost an tri bloaz-se e talas ouzh enkadenn misiloù Kuba ha savidigezh moger Berlin e framm ar Brezel yen gant an URSS, reiñ a reas lusk d'ar programm Apollo ha harpañ a reas luskad ar gwirioù keodedour an Afroamerikaned.

 Familh 
« Jack » a veze graet anezhañ gant e vignoned ha tud e familh, hag anavezet eo dre ar bed a-bezh dre e bennlizherennoù JFK. Unan eus brudetañ prezidanted e vro eo.

Eizh breur ha c'hoar en doa, en o zouez ar politikour Robert Francis Kennedy (1925-1968), drouklazhet eveltañ. Dimezet e oa  gant Jacqueline Kennedy (1929-1994), ha pevar bugel o doe, John F. Kennedy Jr. (1960-1999) peurgetket.

Rummad:Ganedigezhioù 1917
Rummad:Marvioù 1963
Rummad:Prezidanted Stadoù-Unanet Amerika
Rummad:Politikourien drouklazhet
Rummad:John F. Kennedy
Rummad:Demokrated SUA